《满庭芳 寿许得夫先生》
明代·刘炳

白露横空，金风荐爽，银河凉阴西流。长庚一点，文彩照南洲。

悬弧当年壮志，过庭训、铅椠灯篝。青云梦，黄槐丹桂，东井劫灰浮。

钩陈迷太液，紫驼濛雪，玉马嘶秋。怅黍离之感，多少閒愁。

短褐归来老砚，生涯旧、茅屋沧洲。蟠桃熟，朱颜鹤发，绿酒满金瓯。

作者简介：元明间江西鄱阳人，字彦炳。元顺帝至正中，从军于浙。元末诣朱元璋，献书言事。平江西，授中书典签。洪武中屡升大都督府掌记，除东阿知县。旋以病告归，年六十九卒。工诗，有《春雨轩集》。